ওলা অ্যাপের মাধ্যমেই বুক করা যাবে হলুদ ট্যাক্সিও। সরকার নির্ধারিত ভাড়াতেই। সোমবারই এই জানকারি দিয়েছিলাম আমরা। আজ জানব ওলার মাধ্যমে হলুদ ট্যাক্সি বুকিংয়ে কী সুবিধা। কোথায় সমস্যা।
 ব্যুরো: ওলা অ্যাপের মাধ্যমেই বুক করা যাবে হলুদ ট্যাক্সিও। সরকার নির্ধারিত ভাড়াতেই। সোমবারই এই জানকারি দিয়েছিলাম আমরা। আজ জানব ওলার মাধ্যমে হলুদ ট্যাক্সি বুকিংয়ে কী সুবিধা। কোথায় সমস্যা। রেডিও ট্যাক্সি পরিষেবা সংস্থা ওলার অ্যাপ্লিকেশন ব্যবহার করেই শহরের হলুদ ট্যাক্সি বুক করা যাবে। ওলার মিনি ট্যাক্সি বা সিডান বুক করার সঙ্গে হলুদ ট্যাক্সি বুক করার পদ্ধতিতে একটা পার্থক্য আছে? ওলার গাড়ি অ্যাপ মারফত বুক করার সময় গ্রাহককে তাঁর গন্তব্য জানাতে হয় না। কিন্তু হলুদ ট্যাক্সির ক্ষেত্রে গ্রাহককে তাঁর গন্তব্য আগাম জানাতে হবে। গ্রাহকের অনুরোধ তাঁর এক কিলোমিটার ব্যাসার্ধের মধ্যে থাকা ওলায় নথিভুক্ত হলুদ ট্যাক্সির চালকের কাছে পৌছবে। সব চেয়ে কাছে যে চালক থাকবেন, প্রথম অনুরোধ তাঁর কাছেই যাবে। তিনি চাইলে সেই অনুরোধ গ্রহণ করতে পারেন। না চাইলে ২৬ সেকেন্ড পরে সেই অনুরোধ একই এলাকায় থাকা পরবর্তী ট্যাক্সিচালকের কাছে পৌছে যাবে। সংশ্লিষ্ট গ্রাহক এক মিনিটের মধ্যে কোনও কনফার্মেশন না পেলে তিনি পুনরায় অনুরোধ পাঠাতে পারেন। ওলা কর্তৃপক্ষ জানিয়েছে, ট্যাক্সিচালক ওই রুটে যেতে চান কীনা তা তিনি স্বাধীন ভাবে সিদ্ধান্ত নিতে পারবেন ওলা কর্তৃপক্ষের যুক্তি, রাস্তায় দাঁড়িয়ে পরপর ট্যাক্সি প্রত্যাখ্যানের হয়রানি পোহাতে হবে না। ঘরে বসেই পুরো বিষয়টি সম্পর্কে নিশ্চিন্ত হওয়া যাবে। ট্যাক্সিচালকরা বেশি উপার্জনের সুযোগ পাওয়ায়, রিফিউজাল কমবে।